b"\n_START_ARTICLE_\nFIFA Pasaulio met\xc5\xb3 \xc5\xbeaid\xc4\x97jas\n_START_PARAGRAPH_\nFIFA Pasaulio met\xc5\xb3 \xc5\xbeaid\xc4\x97jo apdovanojimas buvo kasmetinis vyr\xc5\xb3 ir moter\xc5\xb3 futbolo apdovanojimas \xc4\xafteikiamas geriausiam ir geriausiai futbolo \xc5\xbeaid\xc4\x97jui ar \xc5\xbeaid\xc4\x97jai tais metais. J\xc4\xaf i\xc5\xa1rinkdavo nacionalini\xc5\xb3 rinktin\xc5\xb3 treneriai ir kapitonai. Kiekvienas balsuojantysis gaudavo 3 balsus vertus po 5 ta\xc5\xa1kus, 3 balsus vertus po 3 ta\xc5\xa1kus ir dar 3 balsus, kuri\xc5\xb3 vert\xc4\x97 po 1 ta\xc5\xa1k\xc4\x85. Nugal\xc4\x97davo \xc5\xbeaid\xc4\x97jas surink\xc4\x99s daugiausiai ta\xc5\xa1k\xc5\xb3. Vyrams apdovanojimas prad\xc4\x97tas teikti 1991 metais, o moterims 2001 metais._NEWLINE_Jauniausias \xc5\xbeaid\xc4\x97jas laim\xc4\x97j\xc4\x99s \xc5\xa1\xc4\xaf apdovanojim\xc4\x85 buvo Ronaldo, gav\xc4\x99s apdovanojim\xc4\x85 1996 metais, kai jam tebuvo 20 met\xc5\xb3. Ronaldo \xc5\xa1\xc4\xaf apdovanojim\xc4\x85 taip pat laim\xc4\x97jo 1997 metais ir kartu su Ronaldinho yra vieninteliai \xc5\xbeaid\xc4\x97jai j\xc4\xaf laim\xc4\x97je 2 kartus i\xc5\xa1 eil\xc4\x97s._NEWLINE_Nuo 2004 met\xc5\xb3 FIFA rinkimams pateikdavo 35 futbolinink\xc5\xb3 ir 21 futbolininki\xc5\xb3 s\xc4\x85ra\xc5\xa1\xc4\x85 balsavymui, u\xc5\xbe kur\xc4\xaf ar kuri\xc4\x85 balsuodavo nacionalini\xc5\xb3 rinktini\xc5\xb3 treneriai, kapitonai ir FIFPro (organizacija vienijanti profesionalius futbolininkus) atstovai._NEWLINE_Apdovanojimai sulaukdavo nema\xc5\xbeai kritikos d\xc4\x97l to, kad visi laim\xc4\x97j\xc4\x99 \xc5\xbeaid\xc4\x97jai tuo metu \xc5\xbeaid\xc4\x97 Europos klubuose._NEWLINE_2010 m. FIFA Pasaulio met\xc5\xb3 \xc5\xbeaid\xc4\x97jas ir Pranc\xc5\xabzijos futbolo Ballon d'Or apdovanojimai buvo sujungti \xc4\xaf vien\xc4\x85 FIFA Ballon d'Or apdovanojim\xc4\x85. Nuo 2016 m. geriausio FIFA futbolininko apdovanojimas \xc4\xaftrauktas \xc4\xaf FIFA geriausi\xc5\xb3j\xc5\xb3 futbole (Best Football Awards) apdovanojim\xc5\xb3."